LidanRubinov/Halacha-QA huggingface dataset:
שאלה: עוגיות אוראו: האם נכון שבעוגיות אוראו oreo אין חומר חלבי אלא חומר מתחלב? וכתוב על זה חלבי כי פעם עבר בפס היצור מוצר חלבי? וזה רק כיסוי של הרבנות?
תשובה: ב"ה שלו-ם וברכה אם במרכיבים אין חלב ומרכיביו, יתכן שכתבו חלבי בגלל שמיוצר בקו ייצור חלבי. חומר מתחלב הוא לא חלבי. הרב חגי בר גיורא
שאלה: לשיר שיר של זמר בהופעה: אני בעז"ה רוצה להופיע בהופעת נשים שמטרתה התעוררות (זו הופעה שנשים שרות) ורציתי לשאול האם אני יכולה לשיר שיר של זמר שלא פירסם את השיר שלו באינטרנט, אלא רק באלבום שהוציא. (קניתי את האלבום) יש לציין שאין בהופעה שום מטרה מסחרית.
תשובה: כאשר זו הופעה פומבית ציבורית, יש לבקש את רשותו.
שאלה: סורגים מעל סוכה: מה הגדר לסורגים מעל הסכך שיעכבו את מצוות סוכה? (לספרדים)
תשובה: רק אם הם צפופים עד שמטילים צל למטה אבל כל זמן שהצל מחמתם קטן במידתו מהריווח שבניהם מותר.
שאלה: מהי האופציה העדיפה בסעודה שלישית: הרב, אני בד"כ לומד בשבת אחרה"צ ובביה"כנ הקרוב לביתי מתפללים מנחה של שבת בזמן כניסת שבת, כך שיוצא שאני לא אספיק להגיע לביתי לפני שקיעה לאכול סעודה שלישית. מה האפשרות העדיפה שאעשה- א. אוכל לחם בביתי ואכוון לחזור ב. אוכל סעודה שלישית לפני שקיעה ג. אלך לבית כנסת יותר רחוק שמתפללים בו יותר מאוחר (יקטע לי את הלימוד) ד. אתחיל לאכול אחר שקיעה (אני סומך על ההיתר של הרב עובדיה לאכול אחרי שקיעה) ה. לאכול לפני שאצא לבית כנסת סעודה שלישית (אולם אני מעדיף לאכול עם משפחתי אחרי מנחה) הרב
תשובה: עדיף לאכול אחרי מנחה. אפשר לקחת איתך לחמניה וקופסת טונה או טחינה ולאכול בחדר של בית הכנסת לפני שקיעה אך לא לאכול קבוע אחרי שקיעה.
שאלה: ניקיון מחרקים באופן עצמאי: ברצוני לעבור לצרוך ירקות אורגניים הנקיים מריסוס. לצורך כך, איתרתי חווה שמגדלת ירקות כאלה שאין לה לה תעודת כשרות (אם בכלל קיים דבר כזה לשדה חקלאי אורגני בגלל התולעים והחרקים שהינם חלק בלתי נפרד). בכל מקרה, החווה לא עובדת בשבת והם מפרישים מעשרות ותרומות (אינני יודע כמובן אם זה לפי ההלכה אם לאו). הבעיה היא (וכך נראה לי בכל סוגי החוות) שבגלל היעדר הריסוס יש תולעים, שבלולים וכו' במזון. האם מותר לקנות מהם ולקחת על עצמי את הניקוי? האם לקנות רק גוש קטיף? האם מותר לקנות מהחווה את הירקות האחרים שאין לגוש קטיף שאינם נגועים בתולעים ואחרים (מלפפונים, עגבניות, חצילים וכו') - מהם הירקות הללו בכלל? ובברכת התורה,
תשובה: וברכת ד' אפשר לקנות ירקות שאין בהם בעיות חרקים (עגבניות, מלפפונים, תפו"א, קישואים וכו'). את הירוקות הירוקים (חסה, כרוב, סלרי, פטרוזיליה וכו') יש לבדוק מתון מתון, צריך ללמוד כיצד מזהים חרקים היכן הוא מקום ריבויים, הבדיקה לוקחת זמן. בכל אופן הדבר אפשרי, מלבד כרובית וברוקולי שלדעתי אדם רגיל לא יכול לבדוק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בר מצווה בו ביום של גיל 13: בני יחגוג בשנה הבאה את בר המצוה. יום הולדתו ה-13 יחול בכו סיוון התשע ה, אשר נופל ביום שבת קודש פרשת שלח לך. האם היותו בן 13 ולא בן 13 ויום מאפשרת את בר המצוה בשבת שלח לך או שמא עלינו לדחותה לשבת שלאחריה? כמו כן במידה ויקרא רק מפטיר והפטרה יוכל לחגוג בשבת שלח לך ולא לדחות לשבת שלאחריה? ו
תשובה: ביום ההולדת הבן נכנס לשנת הארבע עשר שלו, יום לפני בר המצווה הוא סיים את השנה השלוש עשרה של חייו וביום ההולדת הוא נכנס לשנה הבאה - וממילא יום ההולדת הוא היום שבו הבן בגיל שלוש עשרה ויום ואין כל בעיה שהוא יעלה לתורה וכדו', הוא כבר מחוייב במצוות לגמרי. בברכת התורה, WWW.Yeshiva.org.il
שאלה: לימוד תורה לבחור מבוגר: לכבוד הרב, אני נמצא כעת לקראת סיום תואר ראשון. מאחר ולפני השירות לא הלכתי לאף מסגרת תורנית (מכינה או הסדר) אני מרגיש כי יש לי מחסור ופספסתי את ההזדמנות לשבת לתקופה מסוימת כשאני מקדיש את כל זמני ללימוד תורה, בניית האישיות והכנה לחיים. מאחר ואני כבר יחסית "מבוגר" אך עודני רווק, רציתי לשאול את הרב האם הוא מכיר מסגרות לבחורים בני גילי (26) אשר מעוניינים להכין את עצמם מבחינה תורנית לחיים והקדיש עצמם לתקופה מסוימת ללימוד תורה וכיצד הרב ממליץ לעשות זאת. אודה לרב על כל עזרה והכוונה.
תשובה: מאוד שמחתי את מכתבך, ולראות כמה אתה רוצה לבנות לך עולם רוחני, לחזק את הקשר עם ה' ולהתקדם. בשלב שלך הדבר מאוד חשוב, במיוחד כשעוד לא בנית משפחה, ואתה עוד בשלב של הבניה לקראת. אני מאוד מציע לך לפנות למסגרת טובה שבה תוכל להשתלב, הן לזמן מסויים, והן לכמה שעות ביום. לדוגמא, מכון מאיר בירושלים, ממש מתאים לדברים אלו, ויש שם לא מעט שהם ממש במצב כמו שלך. תוכל לשלב לימוד שם עם דברים אחרים ולקבל מכך המון. זהו לעניות דעתי המקום המרכזי כיום לדברים כאלו, אך יש עוד מקומות, ברמת גן, בבית שמש, בצפת ובעוד מקומות שתוכל לבדוק ולגלות. מסלול נוסף שתוכל לבדוק הוא מסלול של "תורה אחר צבא" (היכנס לאתר שלהם ותקבל את כל הפרטים). יש להם מקומות רבים ברחבי הארץ. אם תרצה יש עוד רעיונות רבים שתוכל למצוא לך להשתלב, אשמח להיות בקשר לשמוע מה התקדם ולנסות לעזור אף באופן המעשי. בברכת הצלחה רבה הרב יצחק גרינבלט.
שאלה: חתונה בשנת אבל: רציתי לדעת בבקשה אמא שלי נפטרה לפניי חודשים והתחתנתי שבוע לפניי חברה שלי מתחתנת שבוע הבא האם מותר לי להיות נוכחת רק בחופה וללכת? מבלי לאכול?
תשובה: מזל טוב לנישואיך. ותנוחמי מהשמיים. מותר ללכת לחופה בלבד.
שאלה: שינה לפני חצות הלילה בערב תיקון שבועות: רציתי לשאול אם יש זמן בערב ליל שבועות בין סיום הארוחה ותחילת התיקון ויש מי שיעיר אותי וידאג שאלך לתיקון. האם מותר לישון כמה שעות או שינת ארעי טרם התיקון? ישר כח ותזכו למצוות
תשובה: לא כדאי לישון בליל שבועות ואם רוצים יש לישון בערב החג ולא בלילה.
שאלה: מיקום עצם הלוז: ראיתי במספר מקורות (שאינני זוכר כעת) את ההגדרה של עצם הלוז. יש הסוברים שהיא העצם הבולטת מאחורי הגולגולת ויש האומרים שהיא עצם הקצה - עצם הזנב (העצם האחרונה בעמוד השדרה) רציתי לשאול מה מקור המחלוקת והאם יש הכרעה לגבי מיקומה המדויק. ישר כח ותזכו למצוות
תשובה: לפי הידוע עצם זו היא החוליה שמאחורי הגלגלת ולא העצם התחתונה.
שאלה: אייריש קרים בייליס שקיבלתי לאחר פסח: לרב המשיב, יום לאחר פסח קיבלתי במתנה בקבוק אייריש קרים של בייליס. קיבלתי אותו מיהודי שקנה אותו לפני או במהלך הפסח ולא עשה עליו מכירה. המשקה מכיל וויסקי בכמות מסוימת, יש בו 17 אלכוהול אז סביר להניח שזו הכמות של הוויסקי. מה דין הבקבוק? האם ניתן להשתמש בו?
תשובה: ב"ה שלו-ם וברכה חכמינו אסרו חמץ שעבר עליו הפסח. נוסף לכך אין כשרות למשקה גם לכל השנה. הרב חגי בר-גיורא
שאלה: רופא מומחה מתלבט בתפילת שחרית : ב" ה שליט"א. בני רופא, ויש לו בעיה לגבי תפילת שחרית, היות ויש לו תורנות בבקר,שצריך להתחיל בשעה שבע בבקר, והזמנים לחוצים,ומוטלת עליו אחריות של טיפול בבני אדם,וזה מכניס אותו לחרדה מצד התפילה. בקשתו מבחינת ההלכה, בימים שהוא צריך לעבוד מוקדם בבקר איך עליו להתפלל - במנין? ביחיד? אם ביחיד, מה עיקר התפילה אם בכלל? בבקשה שהרב יפסוק הלכתית
תשובה: בדרך כלל יש בבתי חולים בית כנסת ויש סיכוי למצוא מניין לפני תחילת המשמרת אם לא יימצא מניין שיתפלל ביחידות
שאלה: קושיות נוספות מביקורת המקרא: מצאתי עוד שני טיעונים נוספים של ביקורת המקרא. להל"ן : 1)בעקידת יצחק כתוב: "ויקרא אברהם שם המקום ההוא ה יראה, אשר יאמר היום, בהר ה יראה:" (בראשית כ"ב, יד). בפסוק זה שמו של הר הבית מוסבר באמצעות המצווה להיראות לפני האדון ה שלוש פעמים בשנה 32. בזמנו של אברהם ואף משה, המקום "אשר יבחר ה " עדיין לא הוכר והוברר, אלא רק בתקופת דוד המלך. אם כן מתי ה"היום" שמדובר בו בפסוק? נראה שמדובר בתקופה מאוחרת, שבה ישראל על אדמתם מקיימים את מצוות הראייה. 2)על כן לא יאכלו בני ישראל את גיד הנשה אשר על כף הירך עד היום הזה כי נגע בכף ירך יעקב בגיד הנשה" (בראשית ל"ב, לג) מי היו בני ישראל בתקופתו של יעקב, ומתי הוא "היום הזה" המתואר בפסוק? נראה שהדבר שורבב בתקופה מאוחרת יותר, שבה הייתה מצווה ברורה של אי-אכילת גיד הנשה. כיצד עונים על כך? השאלה נשאלה בהמשך לשאלה אישית
תשובה: לשואל איננו נבהלים משאלות מבקרי המקרא. ביקורת המקרא המודרנית היא פרי יצירתם של כמה תיאולוגים גרמניים שתענוג היה להם להנמיך את הרמה של כל מה ששייך ליהודים וליהדות. לדאבון לב יש יהודים שהלכו שולל אחרי תאוריות הביקורת התלויות באויר ולא המשיכו את המסורת בת יותר משלושת אלפים שנה "תורה ציוה לנו משה מורשה קהלת יעקב"! היהדות המסורתית ידעה תמיד שאבותינו מסרו מדור לדור את התורה השלמה, את תורת האמת כפי שקיבל אותה דור המדבר, מקצתה תוך גילוי שכינה וברובה על ידי משה רבנו. וידוע ידענו שהוא אמת ותורתו אמת. בדורו של רבי דוד צבי הופמן זצ"ל הרימו מבקרי המקרא ראש עד שנאלץ להקדיש חיבור שלם להפריך את טענותיהם הכוזבות, אך בימינו כוחם של נאמני הביקורת דל ומדלדל. הרוצה להתעמק ולהתגדל בתורה, אל לו לעסוק בטענות מבקרי המקרא שעבר זמנם, מוטב שיעסוק בדברי חכמי וצדיקי הדורות, מהם יקבל תורה ויראת שמים טהורה מתוך דבקות אמיתית בנותן התורה. הרשה לי לוותר הפעם על התייחסות לשאלות שמצאת בבית מדרשם של מבקרי המקרא, שכן אינני רואה טעם בהשבה על רשימות של שאלות מסוג זה. לעיון נרחב בסוגיית היחס לדברי מבקרי המקרא תוכל לעיין במאמרו הנפלא של ר' אהרן ברט בספרו "דורנו מול שאלות הנצח". נאמנה
שאלה: ריבית להורים: אשתי ואני קנינו רכב ונעזרנו בהלוואה שקיבלו הורי אשתי ממשרד הבטחון. הרכב רשום על שמם, למרות שאנחנו שילמנו על הרכב ואנו אלה שמשתמשים בו. וכאמור, בקנייה נעזרנו בכספי ההלוואה שניתנו להורי אשתי. הורי אשתי קיבלו את הלוואה ממשרד הבטחון עבור קניית הרכב, עקב היותם משפחה שכולה. ההלוואה היא בתנאים מיוחדים מאד, והחזר ההלואה מתפרש על פני חודשים רבים עם ריבית נמוכה. יש להם הוראת קבע להחזר ההלואה עם הריבית. אנו מעוניינים לשלם להם חזרה את מלוא הסכום אותו הם מוציאים. קרן ריבית. כמובן אין בעיה להחזיר להם את מלוא סכום הקרן של ההלואה. שאלתנו: הורי אשתי משלמים לבנק גם ריבית. כיצד נוכל לשלם להורים את מלוא סכום הריבית שהם משלמים לבנק? הם הרי יכולים לשלם את הריבית לבנק עקב היתר העסקא הקיים בבנק. אולם כיצד אנו נחזיר להורים את סכום הריבית שהם משלמים לבנק, הרי כמובן אין ביננו היתר עסקא, ולכאורה זהו ת ריבית?! בברכת תורה.
תשובה: אשריכם שאתם ערים לנושא החשוב של ריבית, כדי לענות על שאלתכם אנו זקוקים לברר למי שייך הרכב, האם למרות שהוא רשום על שם ההורים, הם התכוונו להקנות לכם את הרכב, והרישום הוא פורמלי בלבד, או שעקב הרישום על שם ההורים אתם מגדירים שהרכב שייך להם והם נותנים לכם רשות שימוש רחב ביותר. הרב מרדכי גרוס
שאלה: חפירת בור בשביעית: למיטב ידיעתי מותר לחפור בקרקע בשביעית כשמדובר שלא לצורך הקרקע כגון לחפור בור מים או לקבוע ספסל בגינה וכדו (כך רואים בערוך השולחן יט ד ). רציתי לשאול האם אני צודק בקביעה זו? ואם כן אז מדוע יש דיון בהלכה באיזה אופן מותר לתלות מצודות בקרקע (שבת הארץ כרך א בהוצאת מכון התורה והארץ עמ 220) הרי אין זו עבודת האדמה? האם הסיבה לאסור היא שעושה זאת לצורך העצים אך אם מניח מלכודת עכברים וכדו בחצר אין חשש?
תשובה: וברכת ד' הדיון הוא על מצודות לטובות הגידול החקלאי. כפי שכתבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סדק במראה בבית מלון: לרב לפני כ 10 שנים התארחנו בבית מלון בשבת. במהלך השבת בנינו שהיה אז כבן 2-3 שנים הפיל ידית של מיבש שיער באמבטיה של החדר ומיבש השיער התחיל לפעול. ככל הנראה בגלל שהיה בו אויר חם המראה שלידו נסדקה.סדק בולט אך המראה עדין עמדה ויכולנו להשתמש בה. לאחר שראינו זאת קראנו לפועל ערבי שעבד שם ורמזנו לו שמשהו לא ר באמבטיה והוא סגר את מיבש השיער. לא דיווחנו על הנזק במראה להנהלת המלון. האם יש צורך לשלם את הנזק?
תשובה: על נזקי קטן אין צורך לשלם. למדנו זאת מהגדרת המשנה במסכת בבא קמא (פ"ז.) שנזקי הקטן מוגדרים כ"פגיעתן רעה" והכוונה לכך שאם הם מזיקים אין הם חייבים בת מכיוון שהם עשו זאת בקטנותם. אמנם הרמ"א באורח חיים סימן שמ"ג הביא את דברי ה"תרומת הדשן" שכדאי ללמד את הקטן לכשיהיה גדול לשוב בתשובה על מעשיו ולפייס את הניזק ואפילו על נזקים שעשה באופן לא ישיר המוגדרים "גרמי" ( ט"ז סק' ב' ). אך נראה שכאן יהי פטור מכך ואין צורך בזה משתי סיבות: א. הנזק הזה מוגדר לעניות דעתי כ"גרמא, ולא "גרמי" ב. הצורך לשוב בתשובה הוא רק כאשר הקטן "בר דעת" ומבין את מעשיו אך עדין לא הגיע ל"בר חיובא" זמן שבו האיש מחוייב על מעשיו - גיל מצות, אך כאשר אינו "בר דעת" המבין את מעשיו אין דין חזרה בתשובה ונראה שילד מתחת לגיל שלש נמצא בגדר הנ"ל (על פי נחל יצחק חושן משפט סימן ז' )
שאלה: אכילת כרוב וכרובית: לכבוד הרב, אמא שלי קונה כרוב וכרובית רגילים, ומשרה אותם בחומץ או מי מלח לכמה דקות, שוטפת ואחר כך מבשלת אותם. היא אומרת שכך ראתה אצל אימה, וכך היא נוהגת. האם מותר לי לאכול את הכרוב או הכרובית האלו? ומה דין התבשיל כולו שבו התבשלו?
תשובה: וברכת ד' אינני יודע היכן אמך גדלה, האם התנאים כמו בארץ. כמו כן אינני יודע מה הייתה עמדת הרבנים באותו המקום. בכל אופן נראה שירקות אלו שאתה דן בהם קשה להקל למרות שנתבשלו, אבל כל ההתר אם עבר ובישול הוא בדבר שהנגיעות היא רק מיעוט המצוי, אבל בכרובית וברוב הנגיעות היא גבוהה מאד. בכל אופן זה לא פוסל את כל המאכל, כגון במרק אפשר לאכול את שאר המרק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם מותר לעזוב משפחה בחג?: אני פעם בחודשים נוסע לרוסיה להפיץ שם תורה. האם מותר לתכנן נסיעה הזאת לחג השבועות ולהשאיר את משפחה לבד בחג?
תשובה: ב"ה שלו-ם וברכה חשוב להפיץ תורה. אולם צריך לשמור על שלו-ם בית כאיש אחד בלב אחד. לכן רק בהסכמה והבנה ולא בכפיה אפשר לנסוע לחג. הרב חגי בר גיורא
שאלה: הרב קוק ואבולוציה : א)לאחרונה שמעתי על הרב קוק שחיזק את תורת האבולוציה שאומרת שמוצא האדם מן הקוף. האם זה לא סותר לחלוטין את התורה שאומרת שאדם מן העפר נולד והשם נפח בנו נשמת חיים? שמעתי גם שהזוהר אומר שהיה אדם לפני אדם הראשון המוכר לנו, והכוונה היא לאדם רוחני או לאדם בשר ודם. אם כן, תפיסת הרב קוק יכולה להעיד על משהו שסותר את תורתנו?! ב) בטיול שנתי מבית הספר אנחנו ישנים במקום פרוץ ובלי בית כנסת. יש לנו מניין לשחרית ולשאר התפילות, אך הטיול נופל ביום שני, אפשר להתפלל בלי ספר תורה? האם אפשר להתפלל במקום פרוץ? וחג שבועות שמח
תשובה: : אל תחשוש שמא הרב קוק סבר שמוצא האדם מהקוף. הרב קוק כתב שעצם רעיון ההתפתחות הינו רעיון נכון וחשוב והוא נקודת האמת שיש בתורה זו. אולם אין זאת אומרת שכל דבר נוגע לתורת ההתפתחות. במקומות רבים הרב גם מדבר על הופעה פתאומית או על התגלות אלוקית או יצירה יש מאין דברים שלא באים רק בהתפתחות אלא בהם בפריצה או בדילוג או בהזרמה אלוקית עליונה. גם בבריאת האדם יש את החלק שקשור לעולם הזה שזה הגוף של האדם, ששם יתכן שעניין ההתפתחות יותר רלוונטי. אולם, ודאי שהחלק הנשמתי העליון הינו חלק אלוק ממעל אור אלוקי שהוא בחינה של אור אלוקי שנמצא ושורה באדם. לגבי הטיול יש עדיפות שלא להתפלל במקום שלא מגודר או במקום שאין לו תקרה. אולם אם אין מקום מגודר ונמצאים בשטח בודאי יתפלל וזה לא מהווה עיכוב בתפלה. לעניין קריאה בספר תורה, גם במקום שאין אפשרות לקיים תקנה זו את שאר התפלה בודאי מתפללים.
שאלה: עליה לקבר של ילד קטן: מה המקור למנהג שלא לעלות לקבר של נפטרים שמתו בילדותם אם בכלל?
תשובה: לא שמעתי על מנהג כזה.
שאלה: כיריים חדישות: קנו כאן בקהילה כיריים חדשות חשמליות,שההצתה נעשית על ידי לחיצת האדם על הכפתור,בלי גפרור ובלי מצת-חיצוני. לחיצה זו מייצרת ניצוץ,שכאשר הניצוץ פוגש את הגז,הוא מדליקו.האם מותר להפעילו ביום טוב?
תשובה: ב"ה שלו-ם וברכה אסור לייצור את הניצוץ בחג. הרב חגי בר גיורא
שאלה: אסירים בטחוניים שובתי רעב: מה ההלכה אומרת על אסירים בטחוניים שובתי רעב לאכיל אותם בכפיה או לתת להם לגווע?
תשובה: לפני הדיון ההלכתי צריך לברר אצל הרופאים אם האכלה בכפיה אינה מסוכנת יותר מאשר שביתת הרעב.
שאלה: המשך הבירור על ריבית להורים : על התשובה המהירה. קצת קשה לענות על השאלה ולהגדיר את הבעלות באופן מדוייק. אך לענ"ד נראה שהרכב הוא שלנו לחלוטין - אנחנו שילמנו את כל הסכום, להורים אין כלל רשיון בתוקף מפאת הגיל. לכן נראה שהרכב הוא שלנו והרישום הוא פורמלי בלבד, כי רק הם יכלו לקבל את ההלוואה ממשרד הבטחון, כהורים שכולים, ולא אנחנו. הם גם מעוניינים שיהיה לנו רכב משלנו. מה שחשוב לציין הוא שמכיון שאין להורים רשיון נהיגה והרכב נקנה עבורנו, אזי כתנאי לקבל את ההטבות ממשרד הבטחון, אשתי ואני חתמנו על הצהרה לפיה אנחנו מתחייבים להסיע את ההורים לכל מקום שיצטרכו, לרבות טיפול רפואיים. זו הצהרה בעלת משמעות שכן ללא רכישת הרכב, ההורים היו מקבלים החזרים מסויימים על נסיעות וכד, וכעת אינם מקבלים החזרים עקב החתימה הזו שלנו. כל זה בעצם "כובל" אותם ואותנו יחד לרכב בצורה כלשהיא. תנאי נוסף שהיה קיים הוא שאנחנו נגור בקרבת מקום להורים, וזה אכן מתקיים. בתקווה שזה מבהיר את הסוגיה יותר. ישר כח ושוב השאלה נשאלה בהמשך לשאלה "שאלה אישית"
תשובה: לפי התיאור שלכם, אתם הבעלים של הרכב, ולכן אין בת שלכם להורים או בהסעות שהנכם מחויבים להורים כל איסור של ריבית, כיון שהעברת המכונית אליכם נעשית דרך מכר, הת שלכם אליהם הוא ת עבור קניית המכונית. כפי שנפסק ביורה דעה סימן קעג שאין איסור בהוספת ממון עבור המתנת המעות כאשר הדבר נעשה דרך מכר, בצירוף שני תנאים: א. שלא יוצגו שני האפשרויות במקביל: מחיר זול עכשווי, מול מחיר גבוה עבור המתנת מעות. ב. הסכום הנוסף עבור המתנת המעות אינו סכום גבוה עד שברור לכל שהוא ניתן עבור המתנת המעות. (במקרה שלכם שהרכב נקנה ללא המיסוי הרגיל במדינה, ובהלוואה מיוחדת עם ריבית נמוכה ביותר, נראה שמתקיים תנאי ב, הנ"ל) הרב מרדכי גרוס.
שאלה: שנת אבל: בהמשך לשאלתי בנושא ימי השנה. אנחנו עושים אזכרה ב11 חודש שיתקיים ביב באב יום שישי. 1.האם לעשות את האזכרה ביום חמישי בערב ולעלות לבית העלמין ביום שישי בבוקר? 2. לא הבנתי את תשובתך הקודמת לגבי יום השנה. שעלינו לציין את 11 חודש, את ה12 ואת יום השנה- אחת רגילה ושתיים קטנות. יום השנה החודש הוא בעצם ב12 חודשים לא? למרות שזה יוצא ביב באלול ה12 ואבא נפטר ביב בתשרי.אז האם יש לציין גם את יב באב 11 חודש, גם את יב באלול שנה וגם יב בתשרי שזה תאריך פטירתו אבל בעצם יוצא ב6.10 שזה יוצא חודש אחרי יום הפטירה. אז איך זה הולך בעצם? ואיך מציינים בעצם את ימים אלה? האם ב11 חודש זו אזכרה מלאה. וב12 ויום השנה שיחול ב6.10 רק עולים לבית העלמין? או עלינו לעשות אזכרה ממש. אשמח להסבר ברור בנושא הזה. השאלה נשאלה בהמשך לשאלה אישית
תשובה: 1. כן. 2. המנהג שלכם לעשות אזכרה ב11 חודש - מצוין. יב' תשרי - תעלו בשנית כך המשפחה תזכור שזהו יום השנה. תנוחמו מהשמיים. האבלות לילדים מסתיימת ביב' באלול
שאלה: מרק עם בצל שבושל בסיר בשרי:! בישלנו מרק שבתוכו יש בצל ושום (הם לא טוגנו, אלא היו בתוך המי מרק) בסיר בשרי. האם המרק בשרי? בחזקת בשרי? האם ניתן לאכול בסעודה חלבית? האם ניתן להוסיף למרק שמנת?
תשובה: המרק אינו בשרי ואפשר לאוכלו בארוחה חלבית. לגבי לאוכלו עם חלב, לספרדים מותר. לאשכנזים, אם הסיר היה בן יומו אין לאוכלו עם מוצרי חלב ממש. אם אינו בן יומו, אפשר. חג שמח,
שאלה: מוצר שהגיע בטעות: הזמנתי מאתר מסויים חמישה עטים (השולח הינו מטאיוואן). לאחר זמן מסויים הגיע החבילה עם העטים. יום למחרת הגיעה עוד חבילה זהה. יוצא שקיבלתי כמות כפולה (ממה ששילמתי) של עטים. האם אני צריך להודיע למוכר? האם בכלל מותר לי להודיע למוכר (אם זה מוגדר כאבידה, אבידת גוי)?
תשובה: ראוי לעדכן את המוכר בטעות שלו, אם אתה עושה זאת כדי לקדש שם ה'. כפי שנפסק בשו"ע רסו א שמותר להחזיר אבדת גוי כשמטרת ההחזרה היא לעשות קידוש ה'. ובמציאות בה אם לא יחזירו האבדה ייגרם חילול ה' חייבים להחזירה. במקרה שלך לא ברור שהטעות תיוודע להם, ולכן ראוי לעדכן את המוכר. אך אי אפשר לחייב אותך בדבר. הרב מרדכי גרוס.
שאלה: הפרת קבלה לעתיד: ביום כיפור האחרון קיבלתי על עצמי להתפלל תפילת שחרית כל יום (לצערי לא אמרתי בלי נדר אלא אמרתי "אני מקבלת על עצמי להתפלל שחרית כל יום"), במהלך השנה לצערי לא עמדתי בהתחייבות תמיד ואפילו לא הצלחתי להתפלל תמיד תפילה אחת ביום שנשים מחויבות בה. האם נחשב לי כהפרת נדר? מה לעשות במקרה הזה על הימים שפיספסתי? האם צריך התרה?
תשובה: כיון שאת חייבת לרוב הפוסקים בתפילה אחת לפחות, הרי שהנדר נחשב לנדר על מצוה ואי אפשר להתיר, צריך לעשות כל מאמץ לקיים את הנדר ואת ההלכה, אפילו אם תהיה התפילה בקיצור, ומה שנוגע לעבר יש לבקש מחילה מהקב"ה ואם החרטה אמיתית בודאי שתהיה סליחה וכפרה.
שאלה: טיפול בצומח בשבת: האם מותר לנשוף על סביון (סבא -כך שהזרעים עפים ברוח), בשבת, בקיץ, באדמה שאינה עומדת להיות מושקת? כלומר, האם זה נחשב לתולש מן המחובר? ב ו
תשובה: יש בזה משום קוצר (מדרבנן כיוון שזה נעשה בשינוי), ויתכן שיש בזה אף משום זורע אם זה ודאי שיצמח פרח מאחד הזרעים. לכן, למסקנה - אסור. הרב שלמה בורשטיין
שאלה: אכילת בשר אחר גבינה: הרב, נפסק להלכה (יו"ד סי פט סע י ב ) שאדם האוכל גבינה, ורוצה לאכול לאחריו בשר צריך לקנח את פיו ולהדיחו (ושטיפת הידים במקרה הצורך). השאלה זה- עד כמה זמן מאכילת הגבינה, דין זה שייך? כלומר גם אם עברו 3 שעות מאז אכילת הגבינה, עדיין צריך לקנח ולהדיח את פיו או שמא מדובר רק באכילה סמוכה בלבד? לא ראיתי התיחסות לזה באחרונים.
תשובה: ב"ה שלו-ם וברכה בפשטות הכוונה רק לאכילה סמוכה מחשש שהגבינה נשארה בפה אבל אחר זמן בפשטות לא חוששים לכך. שהרי גם לא מצאנו שיש חיוב לקינוח והדחה כשהיה הפסק אחר אכילת בשר אלא אם כן מצא בשר בין שיניו שאז צריך לנקרו ולהוציאו. הרב חגי בר גיורא
שאלה: שאלות על מחבר ספר התורה: אני מאמין בכל הלב שמשה כתב את כל התורה וכתוב בדברים ל"א:ט שמשה כתב את כל התורה, אך יש לי כמה קושיות אם יוכל הרב לתת מזמנו לענות עליהם, 1) כתוב בהרבה מקומות שמות כמו דן וחברון שלא נוסדו עד ימות יהושע אז היאך יתכן שנכתבו ע"י משה ולא ע"י יהושע ואם אז שנערך ע"י יהושע? 2) איך הגיוני שמשה כתב "והאיש משה ענו מכל אדם" כי אם אכן ענו אז לא היה כותב כזה דבר? 3) האם הגיוני לומר שמשה קיבל את כל סיפורי בראשית ושמות מה? 4) האם הגיוני ואפשר לומר שיהושע אולי ערך את חמישה חומשי תורה? הרי אם ה הכתיב למשה אז אין צורך בעריכה אז הכל היה צריך להיכתב ביד משה, לא? האם זה אפיקורסות להגיד שלא? 5) האם הגיוני לומר שכל אחד בתורה כתב מה שקשור אליו ומישהו אם זה משה או יהושע ערך אותם? (נח על הזמן עד אליו ורבקה על ממעשה יעקב ועשיו לדוגמא) לכבוד הרב ושבת
תשובה: לשואל רשימת שאלותיך היא רשימה חשובה ויסודית. שאלות אלו נידונו על ידי גדולי ישראל שבכל הדורות, ולהלן עיקרי הדברים: 1. שאלת אזכור שמות מקומות ששמם ניתן בדורות מאוחרים יותר (לאחר תקופת התורה) נידונה בכל מקרה לגופו. אדרש לדוגמאות שהבאת: באזכור שם "חברון" שבספר בראשית (יג, יח) אין כל קושי שכן העיר חברון נמנית עם הערים הקדומות ביותר בארץ, הלוא מקרא מפורש הוא "וחברון שבע שנים נבנתה לפני צען מצרים" (במדבר יג, כב). בחברון רכש אברהם את מערת המכפלה לאחוזת קבר (בראשית כג), ואם כן אין כל קושי באזכור שם העיר בתורה. השם "דן" שמופיע בספר בראשית (יד, יד) כלל איננו זהה עם המקום שנקרא תחילה לשם (ראה יהושע יט, מז) או ליש (ראה שופטים יח, ז ואילך). והאריכו בזה רד"צ הופמן בפירושו לתורה, בעל תורה תמימה ור' יהודה קיל בפירוש "דעת מקרא" על הפסוק בבראשית. 2. באשר למידת ענוותנותו של משה רבנו מובא בפירוש הרא"ש על התורה (במדבר יב, ג) הביאור הבא: "'והאיש משה ענו מכל האדם אשר על פני האדמה' - חסר יו"ד. שמעתי שהיה קשה בעיניו לכתוב על עצמו לשון ענוה ודלג הי"וד להראות לעולם שהיה רע בעיניו לשון ענוה לכותבו. אמר לו הוא יתברך למשה: מה כתבת, הלא חסרת י"וד אחת מכבודך, חייך שתכתוב 'מאד', להוסיף כבוד על כבודך". 3. בודאי, סיפורי בראשית ושמות ניתנו לנו מפי ה', וכדברי הרמב"ן בהקדמתו לספר בראשית: "זה אמת וברור הוא שכל התורה מתחלת ספר בראשית עד לעיני כל ישראל נאמרה מפיו של הקדוש ברוך הוא לאזניו של משה". וכך כתב הרמב"ם בהלכות תשובה (ג, ח): שלושה הן הכופרים בתורה: האומר שאין התורה מעם ה' אפילו פסוק אחד אפילו תיבה אחת, אם אמר משה אמרו מפי עצמו, הרי זה כופר בתורה". 4. במסכת בבא בתרא נחלקו התנאים מי כתב שמונה פסוקים אחרונים שבתורה בהם מסופר על מותו של משה רבנו, ודעת רבי יהודה (או רבי נחמיה) שם היא שפסוקים אלה העוסקים במותו של משה רבנו נכתבו על ידי יהושע. מלבד זאת, הפסוקים כולם נכתבו על ידי משה רבנו. 5. התורה היא דבר ה', דברי אלקים חיים, וכל דיבור על עריכות מאוחרות כאלה או אחרות יש בו משום כפירה. נאמנה
שאלה: מדרש מבראשית רבה בעניין יחוסם של השומרונים: מצאתי מדרש, מדרש רבה בראשית מו, הטוען כי רבי מאיר חמא פגש שומרוני אחד, ורבי מאיר חמא ענה לי כי עליו לדעת שהוא משבט ישככר. להלן המדרש : "ואלה שמות בני ישראל הבאים מצרימה ובני יששכר תולע ופוה ויוב ושמרון רבי מאיר חמא חד שמראי, אמר ליה רבי מאיר: מהיכן אתית? אמר לו: מן דיוסף. אמר ליה רבי מאיר: לא! אמר ליה שמראי: ואלא דמאן? אמר ליה: מן דיששכר. אמר לו: מנא לך? אמר ליה: דכתיב: ובני יששכר תולע ופוה ויוב ושמרון, אלין שמריא. אזל לגבי אפטוריקיא. אמר ליה: אמר לי סבהון דיהודאי חדא מילא, והיא תמהא. אמר לו: מה היא? אמר לו: אמר לי מן דמאן אתית? אמרית ליה: מן דיוסף! אמר לי: לא, מן דיששכר, דכתיב: ובני יששכר תולע ופוה ויוב ושמרון, אלין שמריא. אמר לו: חייך! מן דיוסף אפקך, מן דיששכר לא אעלך" שאלתי היא - ואני חשבתי שמוצאם על פי ספר מלכים הוא מכותה ומהגווים אשר הוגלו לשומרון. כיצד הדברים מסתדרים?
תשובה: לשואל אכן כדבריך, השומרונים הם גויים שהביא מלך אשור מכותא ומארצות אחרות והושיבם בערי שומרון אחרי הגלותו את עשרת השבטים. מדברי המדרש שהבאת מבואר שחכמי ישראל לא קיבלו את טענתם המופרכת של הכותים שמוצאם משבט יוסף או יששכר, לכן הם היתלו בשומרונים על כך (ראה פירוש מתנות כהונה על המדרש שם). נאמנה
שאלה: דין הבצל במקרה השני: לא הבנתי למה הבצל עצמו מותר(בשאלה 2 ב) שהרי בתחילה קיבל טעם ראשון מהסכין הבשרית(שזהו כוחו של הסכין), ואח"כ קיבל נ"ט מהסיר החלבי? שהרי אם חיתוך בסכין מעביר טעם ראשון לשבח(שהרי נהיה בשרי בן יומו) כ"ש שבישול בכלי יעביר טעם ראשון לשבח, שלא כבישול בשר בסיר שאינו בן יומו שאינו גורם לטעם לשבח. (האם כוונת הרב היתר רק לפוסקים כשו"ע אבל לרמ"א יש להחמיר או לכו"ע יש להקל?) (מצטער על הטרחה. השאלה נוגעת הרבה פעמים למעשה) השאלה נשאלה בהמשך לשאלה "חיתוך חריף בסכין בשרית ואח"כ בסכין חלבית"
תשובה: התשובה לכול העדות, יש פוסקים שיקלו יותר לספרדים. נניח שהבצל כמו בשר ממש,גם בשר שבושל בסיר שאינו בן יומו מותר ולא יהיה יותר חמור.
שאלה: האם לחלוח בעין חוצץ בטבילה לגבר : השאלה בנוגע לטהרה לגבר העולה להר הבית : האם מעט לחלוח בעין,שלא מפריע ולא מקפידים עליו כל כך, חוצץ בטבילה?
תשובה: השאלה בנוגע לטהרה לגבר העולה להר הבית : האם מעט לחלוח בעין,שלא מפריע ולא מקפידים עליו כל כך, חוצץ בטבילה? לשואל, לחלוח בתוך העין אינו חוצץ, גם בטבילת נשים, אלא אם כן התייבש. לחלוח שמחוץ לעין חוצץ, גם בטבילת גברים. כך מבואר במשנה במקוואות פ"ט מ"ב וברמב"ם הל' מקוואות פ"ב הל' א, יד ובשו"ע יו"ד סי' קצח ס"ז (שם הדיון על טבילת נשים, אבל במשנה וברמב"ם גם על גברים, ועיין ברמב"ם שם הל' כב).
שאלה: תורה ופרנסה: אני בחור נשוי ילדה (ועוד אחד בדרך בע"ה). עד כה למדתי תורה ב"ה במשך 10 שנים, אך כעת עול הפרנסה מתחיל להיות דוחק ועלי לצאת ללמוד מקצוע ולפרנס את משפחתי. הלכתי ליעוץ תעסוקתי ובחנתי אפשרויות שונות של תעסוקה. לאחר שבחנתי את המקצועות שתואמים לי, הגעתי למסקנה שאם אצא לעבוד תישאר לי אולי שעה אחת של לימוד בכל יום. ואם ארצה להוסיף שעות בלימוד זה כנראה יבוא על חשבון הזמנים בהם אני אמור להיות בבית עם אשתי וילדי. רציתי לשאול אם כן, כיצד עלי לעשות זאת? אני מאוד חושש מהעניין בינתיים מצאתי עבודה מינימלית שמאפשרת לי ללמוד אך לא ממלאת את צרכי המשפחה. וישר כוח.
תשובה: : לא חייבים להיות עניים בכדי ללמוד תורה. זו בודאי מעלה גדולה אולם אי אפשר לומר שזה חיוב. לכן כמו כל מידת חסידות צריך לבדוק מה מתאים לך ולמשפחתך. אם אתם יכולים בשמחה לחיות חיים שיש בהם צמצום אז זו מעלה ומידת חסידות. אולם זה יגרום לכם צער ואי שמחה אז אתה מחוייב לדאוג לצורכי הפרנסה ואם תקבע עתים לתורה גם במשך שעה זה אריך. בשבתות תשתדל להוסיף עוד שעת לימוד. אולי לקום מוקדם וכך להספיק ללמוד מספר שעות. בעזרת ה' לאחר זמן מסויים יזכה ה' אותך שתוכל לקבוע עתים לתורה למשך זמן רב יותר. מי יודע אולי תזכה בפייס?!